kardosdrur/scandi-wiki huggingface dataset:
Svavsted Sogn

Svavsted  Sogn (også Svabsted Sogn, på tysk Kirchspiel Schwabstedt) er et sogn i det sydvestlige Sydslesvig i Svavsted Fogderi, Sønder Gøs Herred (Husum Amt), nu i kommunerne Hude, Ramsted, Svavsted, Sønderhøft og Visk i Nordfrislands Kreds i delstaten Slesvig-Holsten.  Sognets nordgrænse dannes af vandløbet Bæk.  (ty. Bech, Oldersbek).

I Svavsted Sogn findes flg. stednavne:
 Fresendelf
 Holbølhus (også Holbølhuse, Hollbüllhuus)
 Hude
 Lemsig (Lehmsiek)
 Middelborg (delt i Store og Lille Middelborg)
 Papenhørn (delt i Vester og Øster Papenhørn)
 Ramsted (Ramstedt)
 Svavsted (også Svavested, tysk Schwabstedt)
 Sønderhøft (Süderhöft)
 Visk (Wisch)

Litteratur
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 243

Eksterne henvisninger
 Svavsted Menighed / Kirchengemeinde Schwabstedt

Noter 

Sogne i Sydslesvig
Legoland Japan

er en temapark i Nagoya, Japan. Parken åbnede 1. april 2017 som den første Legoland-temapark i Japan, den anden i Asien efter Legoland Malaysia Resort og den ottende på verdensplan. Parken omfatter en række forlystelser samt et miniland med kendte steder så som Tokyo Station, Kiyomizu-templet i Kyoto og Nagoya-borgen. Det forventes at parken vil få over to millioner besøgende om året.

Planerne om at åbne et Legoland i Nagoya blev annonceret af Merlin Entertainments 30. juni 2014. Anlægsarbejdet begyndte officielt 15. april 2015. 27. marts 2017 blev der indsat et tog med Legoland-tema på Nagoya Rinkai Rapid Transit Aonami Line for at fejre åbningen af parken, der fandt sted 1. april 2017. Ved åbningen var billetpriserne på 6.900 yen for voksne og 5.300 yen for børn i alderen 3-12 år. Mange nyhedssider havde kommentarer til billetpriserne, der kan sammenlignes med Tokyo Disneyland, selvom Legoland Japan er betydeligt mindre. Merlin Entertainments har planer om at etablere et Legoland Hotel og et Sea Life-akvarium ved siden af parken i 2018 for at gøre stedet til et ferieområde, hvilket forventes at vil koste 10 mia. yen.

Noter

Eksterne henvisninger 

 Officiel hjemmeside

Japan
Forlystelsesparker i Japan
Etableret i 2017
Edvard Björkenheim

Edvard Björkenheim henviser til:

 Edvard Björkenheim (godsejer) (1856–1934) – finsk godsejer
 Edvard Björkenheim (læge) (1877–1970) – finsk læge
 Edvard Björkenheim (politiker) (1901–1965) – finsk politiker
Larsen (iskappe)

Larsen er en iskappe på den Antarktiske Halvø. Den har bestået af fire gletsjere, kaldet Larsen A, Larsen B, Larsen C og Larsen D. Larsen A havde muligvis eksisteret i to tusinde år, da den blev opløst i 1995, hvorefter man begyndte at holde øje med hele iskappen. Syv år senere forsvandt mere end 3000 km2 af Larsen B på en måned. På fem år er 5700 km2 har Larsen B forsvundet, svarende til 40%. Det vurderes, at Larsen B er ældre end Larsen A. Den del af iskappen, der forsvandt i 2002 vejede 500 mia. ton, svarende til 720.000 milliarder liter. Iskappen er blevet opkaldt efter den norske hvalfanger C.A. Larsen, der passerede området i 1893.

Mellem 10. og 12. juli 2017 kælvede 5.800 km2 af Larsen C-gletsjeren, hvilket svarede til 12% af Larsen C's samlede areal  Det isbjerg, der blev resultatat af kælvingen kaldes A68 og flød efterfølgende rundt ud for den Antarktiske Halvø. Isbjerget vejer over 1 billion (1012) tons og rummer næsten samme mængde vand som Lake Ontario.

Sprækken, der havde eksisteret i flere årtier, øgedes med stigende hastighed. I december 2016 blev sprækken 18 km længere.  I januar 2017 voksede revnen med 10 km. I slutningen af maj 2017 voksede revnen med 17 km på knap en uge og i begyndelsen af juni 2017 manglede der 13 km før en tiendedel af gletsjeren (5000 km2) ville forlade Antarktis. Det frygtes, at Larsen C's kælving medfører, at endnu flere gletsjere med tiden ryger i havet. Der vurderes at komme en vandstandsstigning på 10 cm, hvis isen bag Larsen C ryger i havet.

Se også 

 Den antarktiske indlandsis
 Grønlands indlandsis
 Indlandsis
 Isshelf eller isbræmme 
 Thwaites Gletsjer

Referencer 

Antarktis' geografi
Gletsjere
Svavsted Fogderi

Svavsted Fogderi blev oprettet i 1702 som biskoppeligt fogderi i Sønder Gøs Herred (Mildsted Herred) i Husum Amt beliggende omkring byen Svavsted i det sydvestlige Sydslesvig. 

Fogderiet blev oprettet i 1702, men har rødder i den forhenværende Svavsted Amt, der bestod af bispegods i hele Sønderjylland. Til de biskoppelige besiddelser under Svavsted Amt hørte Svavsted, Rødemis, Treja, Svansø Birk med Stubbe by, Bustorp og Guggelsby, Nørre Gøs Herred Birk, Als Birk med byen Stavensbøl samt flere spredte ejendomme i hele Sønderjylland. I 1702 blev amtet ophævet og og dets spredt liggende ejendomme indlemmet i de omkringliggende herrder og amter. Svavsted og Rødemis kom som små fogderier til Husum Amt, Treja og Fysing som herreder til Gottorp Amt.

Bispegods i Svavsted stammer fra den byttehandel, hvorved biskopperne i stedet for Gottorp fik gods i Svavsted og omegn. I begyndelsen af 1300-tallet omtales biskoppens gård som Mylde.

I Svavsted Fogderi ligger Svavsted Sogn.

Litteratur 
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 246

Tidligere subnationale enheder i Danmark
Jeppe Loftager

Jeppe Loftager (født 9. oktober 1994 i Holstebro) er en dansk sanger, rapper og sangskriver. 

Loftager underskrev sin første pladekontrakt i foråret 2015 og udgav den 22. juni samme år sin debutsingle med titlen "Oceaner". Det er sidenhen blevet til en lang række singler, der samlet set er streamet over 25.000.000 gange. 

Loftager markerede sig for alvor, da han udgav nummeret "Kender du Emma?" i foråret 2017, der mindre end et år senere modtog en guldcertificering. Efterfølgende blev han udvalgt til at medvirke på Grøn-turnéen i 2017.

Jeppe Loftager gik på den kunstneriske studieretning på Holstebro Gymnasium og HF fra 2010 til 2013.

Referencer

Eksterne henvisninger 
 

Sangere fra Danmark
Sangskrivere fra Danmark
Eugen Petersen

Eugen Petersen henviser til:

 Eugen Petersen (arkæolog) (1836–1919) – tysk arkæolog
 Eugen Petersen (jurist) (1840–1930) – dansk politidirektør
Eugen Petersen (arkæolog)

Eugen Adolf Hermann Petersen (født 16. august 1836 i Heiligenhafen i Holsten, død 14. december 1919 i Berlin) var en tysk arkæolog.

Kilder  

  

 

Arkæologer fra Tyskland
Eugen Petersen (jurist)

Eugen Petersen (født 11. april 1840 i Holstebro, død 18. december 1930) var en dansk politidirektør.

Petersen blev student i 1858 og cand. jur. i 1864. Han var 1864—71 fuldmægtig ved Københavns Søndre Birk og fra 1872 ved Nordre Birk, samtidig i 1869 assistent i Justitsministeriet, i 1877 konstitueret, 1886 fast vicepolitidirektør i København, 1887—1917 politidirektør sammesteds, medlem af den 11. juli 1905 nedsatte kommission til revision af straffeloven. For sin etats fremgang og vækst arbejdede Petersen utrættelig. Han var ingen popularitetsjæger, og om hans retsind og gode vilje rejstes der ingensinde tvivl, selv når der rettedes kritik mod hans ledelse af den udsatte og fremskudte post, han beklædte.

Kilder  
 

Politidirektører i København
Danskere i 1800-tallet
Danskere i 1900-tallet
Personer i Kraks Blå Bog (afdøde)
Hanns Hörbiger

Hanns Hörbiger (født 29. november 1860 i Atzgersdorf, død 11. oktober 1931 i Mauer i Wien) var en østrigsk ingeniør fra fra Wien med rødder i Tyrol. Han deltog i byggeriet af undergrundsbanen i Budapest og udviklede i 1894 en ny type ventil, der var vigtig for kompressorer og som stadig er i brug verden over i dag.

Han var også ophavsmand til den pseudovidenskabelige teori 'Welteislehre' (verdensislære), der i mellemkrigsårene havde mange tilhængere.

Opvækst 
Hanns Hörbiger blev født i Atzgersdorf, en forstad til Liesing i Wien. Han læste på det lokale tekniske gymnasium.

I 1894 fik Hörbiger en idé til en ny konstruktion af en dampdrevet blæsemaskine til højovne; han erstattede ældre og skrøbelige ventiler af læder med ventiler af stål. Ventilerne åbnede og lukkede automatisk og var styret let og friktionsløst, og de var derved det gamle design af ventiler overlegent. Hörbiger fik patent på sin opfindelse, der bl.a. gjorde det betydelig lettere at tilrettelægge en effektiv stålproduktion og at opnå højere produktivitet i minedrift.

I 1900 grundlagde Hanns Hörbiger og ingeniøren Friedrich Wilhelm Rogler i Budapest en ingeniørvirksomhed, som i 1903 blev flyttet til Wien. I 1925 blev Hörbigers søn Alfred Hörbiger optaget i firmaet, der på daværende tidspunkt hed Hörbiger & Co. Alfred Hörbiger overtog i 1925 direktørposten og Hanns Hörbiger arbejdede i stedet med sine videnskabelige studier.

Firmaet udviklede sig hurtigt under Alfred Hörbigers ledelse: En fabrik blev åbnet i Wien og et tilknyttet selskabet blev åbnet i Düsseldorf i Tyskland. Hörbiger ekspanderede ind i England og indgik adskillige licensaftaler med førende producenter af stempel blæsere, kompressorer og dieselmotorer til skibe i Europa og Nordamerika.

Firmaet videreudviklede sine produkter, og eksisterer fortsat som firmaet Hoerbiger, der i dag (2017) har hovedsæde i Zug i Schweiz og globalt beskæftiger mere end 6.800 personer fordelt på 50 lande.

Welteislehre 

Hörbiger er i dag husket for sin teori om Welteislehre ("Verdensislære"), som han først fremsatte i sin bog fra 1913 Wirbelstürme, Wetterstürze, Hagelkatastrophen und Marskanal-Verdoppelungen, skrevet i samarbejde med amatørastronomen Philipp Fauth. Hörbiger mente, at bl.a. Månen og Mælkevejen bestod af is og at de interstellare rum bestod af hydrogen mellem isblokkene. Hans teorier blev senere gjort populære af bl.a. H.S. Bellamy og havde indflydelse på Hans Robert Scultetus, der var leder af Pflegestätte für Wetterkunde (Sektion for Vejrkundskab) ved SS organisationen Ahnenerbe, der mente, at Welteislehre kunne benyttes til at foretage præcise vejrudsigter på lang sigt.

Hæder 
Månekrateret Deslandres blev oprindeligt kaldt Hörbiger af Philipp Fauth på dennes månekort. Krateret fik senere, i 1948, det officielle navn af generalforsamlingen i International Astronomical Union efter forslag af E. M. Antoniadi i 1942.

Noter 

Ingeniører fra Østrig
Opfindere fra Østrig
Wonder Woman (flertydig)

Wonder Woman kan henvise til:

 Wonder Woman – superheltinde fra DC Comics

Film og tv 
 Wonder Woman (film fra 1974) – instrueret af Vincent McEveety, med Cathy Lee Crosby i titelrollen
 Wonder Woman (film fra 2009) – animationsfilm med Keri Russell som stemmelægger i titelrollen
 Wonder Woman (film fra 2017) – instrueret af Patty Jenkins, med Gal Gadot i titelrollen
 Wonder Woman (tv-serie) – fra 1975 til 1979, med Lynda Carter i titelrollen
Continental O-300

Continental O-300 og C145 er en familie af luftkølede 6-cylindrede boksermotorer til fly, fremstillet af Teledyne Continental Motors.

De første motorer blev bygget i 1947, i 2017 er der stadig flere versioner i produktion. De blev produceret på licens i Storbritannien af Rolls-Royce i 1960erne.

Udvikling 
 
C-145 var en videreudvikling af C-125 motoren, som leverede 125 hk (93 kW). Begge motorer har samme krumtaphus, selv om C-145 leverer 20 hk (15 kW) mere takket være en længere slaglængde, en højere kompression (7.0:1) og andre kaburatorinstillinger.

O-300 er en moderniseret C-145 og har samme vægt, dimensioner, boring, slaglængde, kompressionsforhold, slagvolumen og udgangseffekt som den tidligere motor.

GO-300

GO-300 har et reduktionsgear, så motorens omdrejningstal på 3.200 omdrejninger pr. minut nedsættest til 2.400 på propellen.  GO-300 leverer 175 hk (130 kW) hvorimod den ugearede O-300 leverer 145 hk (108 kW).

GO-300 har en tid imellem hovedeftersyn (time between overhaul, TBO) på kun 1.200 timer, mens den ugearede O-300 har en TBO på 1.800 timer. GO-300 havde problemer med pålideligheden, hovedsageligt fordi mange piloter fejlbetjente motoren ved at lade den arbejde ved for lavt omdrejningstal. Dette medførte at Cessna Skylark fik et dårligt rygte for motorens pålidelighed. Mange af de Skylarks der endnu flyver, har fået andre motorer med direkte drevet propel.

Varianter 
C145
Seks-cylindret, 145 hk (108 kW) motor med direkte drevet propel.

C145-2

O-300
Moderniseter C145, 145 hk (108 kW) motor med direkte drevet propel.

O-300-A

O-300-B

O-300-C

O-300-D

O-300-E
Begrænset styktal fremstillet; beregnet til Beagle B.218X twin, der aldrig gik i produktion.

GO-300
Nedgearet O-300, 175 h (130 kW) ved 3200 omdr. på krumtappen, 2400 omdr. på propellen.

GO-300-A

GO-300-C

GO-300-D

Voyager 300
Væskekølet version med brændstofindsprøjtning, leverede 170 hk (127 kW) ved 2700 omdr.

Rolls-Royce-Continental O-300
Licensproduktion i United Kingdom.

Anvendelse

O-300
 Aeronca Sedan
 Baumann Brigadier
 Cessna 160 - skulle anvendes i produktionsmodellen
 Cessna 170
 Cessna 172 og T-41 Mescalero
 Maule M-4
 Meyers MAC-145
 Taylorcraft 15
 Temco TE-1A
 Globe Swift

GO-300
 Cessna 175
 Goodyear GZ-19 and GZ-19A

Voyager 300
 Alexeev Strizh

Specifikationer (O-300)

Se også 
Relaterede:

Continental CD-155

Lignende motorer:

Lycoming O-320

Referencer 

Forbrændingsmotorer
Flymotorer
Adolph Cornelius Petersen

Adolph Cornelius Petersen (født 23. juli 1804 i Vester-Bov i Slesvig, død 3. februar 1854) var en dansk astronom. 

Petersens fader var landmand. Han gik i skole i Burkal og lærte derpå landmåling. Medens han i 1825 efter stormfloden deltog i dræningsarbejderne ved Tønder, kom han i forbindelse med kaptajn Herman Alexander Caroc og gennem denne med Schumacher, der i 1827 tilbød ham plads som assistent ved observatoriet i Altona. Her udfyldte han sine mangelfulde astronomiske kundskaber, deltog i observatoriets arbejder og opdagede 4 kometer. Hans talrige iagttagelser og beregninger går gennem 7.-38. bind af Astronomische Nachrichten, hvor han også påviste, at Lalande allerede i 1795 havde iagttaget planeten Neptun, men antaget den for en fiksstjerne. Petersen arbejdede tillige for den danske gradmåling, i det han for eksempel knyttede den på Amager udmålte basis til gradmålingsnettet, og deltog i reduktionen af Bessels deklinationsbestemmelser, i hvilken anledning han af universitetet i Königsberg blev udnævnt til Dr. phil.. Efter Schumachers død 1850 blev han først interimistisk, derpå 1851 virkelig direktør for observatoriet i Altona og redaktør af Astronomische Nachrichten. I 1853 udnævntes han til titulær professor.

Kilder 

  

Astronomer fra Danmark
Titulære professorer fra Danmark
Faglitterære forfattere fra Danmark
Tysksprogede forfattere
Danskere i 1800-tallet
Personer fra Sønderjylland
Loissin

Loissin er en by og kommune i det nordøstlige Tyskland, beliggende i Amt Lubmin i den nordvestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Loissin er beliggende mellem Greifswald og Lubmin på Østersøkysten ved Dänische Wiek og Greifswalder Bodden. Cirka 15 kilometer vest for kommunen ligger byen Greifswald og seks kilometer mod øst ligger amtets administrationsby Lubmin. Nordvest i kommunen findes Naturschutzgebiet Lanken.

I kommunen ligger ud over Loissin, landsbyerne Gahlkow og Ludwigsburg.

Eksterne kilder og henvisninger 

 Kommunens side på amtets websted
 Befolkningsstatistik mm

Byer i Mecklenburg-Vorpommern
Kommuner i Mecklenburg-Vorpommern
Amt Lubmin
Byer i Kreis Vorpommern-Greifswald
SC Sand

SC Sand er en tysk sportsklub fra Willstätt, Baden-Württemberg. Klubben blev etableret den 11. august 1946 og konkurrerer indenfor sportsgrenene fodbold, aerobic, judo og qigong. Klubben er mest kendt for kvindefodboldholdet, som spiller i Bundesligaen. Holdets nuværende cheftræner er Alexander Fischinger.

Kvindefodboldafdelingen blev grundlagt i juli 1980 og spillede to år efter med i de nationale turneringer. Efter kun to år rykkede de op til Verbandsliga Südbaden, som på daværende tidspunkt var den den øverste fodboldrække i delstaten Baden-Württemberg. Efter tre distriktspokalsejre og to distriktsmesterskaber, blev kvinderne i 1992 for første gang mestre.

Siden hen overraskede de i 2012/13-sæsonen i 2. Bundesligaen og sluttede på tredjepladsen i slutningen af sæsonen. Frem til næstsidste spilledag var muligheden for videre avancement til Bundesligaen mulig. Den 15. december 2013 gik klubben for første gang videre til semifinalerne i DFB-Pokal Frauen, efter at have slået FF USV Jena 2-0 i kvartfinalen. Den 11. maj 2014 oprykkede klubben for første gang i 17 år til landets bedste kvindelige fodboldrække, Bundesligaen.

Den 3. april 2016 kvalificerede klubben sig så for første gang til finalen i DFB-Pokal Frauen, efter at have slået de forsvarende tyske mestre fra FC Bayern München 2-1. De tabte dog den endelige finale i Köln mod storklubben VfL Wolfsburg, 1-2.

Danske Molli Plasmann har spillet i klubben siden januar 2021.

Aktuel trup

Referencer 

Kvindefodboldklubber i Tyskland
Fidget spinner

En fidget spinner er en type stressafhjælpende legetøj. Grundlæggende består en fidget spinner af et leje i midten af genstanden med to eller flere arme, der kan være fremstillet af forskellige typer metal eller plastik. Legetøjet er blevet markedsført som at det hjælper folk, der har svært ved at fokusere eller fidgeting (som personer med ADHD, autisme eller angst) ved at fungere som en mekanisme hvor nervøs energi eller stress kan frigives. Eksperter er delte i dette udsagn, idet nogle støtter teorien, mens andre argumenterer for, at legetøjet kan være mere distraherende.

Selvom de blev opfundet i 1990'erne blev fidget spinners først for alvor et populært legetøj i 2017. De bliver ofte markedsført som at de giver sundhedsmæssige fordele, og det begyndte at blive meget udbredt i skoler, hvilket resulterede i, at nogle skoler har forbudt dem, idet lærerne mener, at de er distraherende i undervisninger. Andre skoler tillader dem, da de mener, at det kan hjælpe børnene med at koncentrere sig.

Design 
Fidget spinners bliver ofte designet med målet om at mindske stress. Grundlæggende består de af to eller tre arme med et leje i midten, der sidder i underskiven. Når fidget spinneren bruges, holder man den i den midterste skive og lader armene dreje rundt. Genstanden kan fremstilles af en lang række materialer som forskellige typer materialer inklusive messing, rustfrit stål, titanium, kobber eller plastik. Lejet i midten er normalt keramisk, i metal (rustfrit stål eller krom) eller hybriddesign. Desuden kan nogle lejer være anderledes for at ændre den tid, hvormed legetøjet kan dreje, ændre vibrationer eller lyden.

Popularitet 

Den 23. december 2016 udgav James Plafke fra Forbes en artikel, der beskrevet fidget spinners, som "must-have kontorlegetøj i 2017." I slutningen af marts begyndte brugere på sociale medier som YouTube og Reddit at uploade videoer, hvor de anmeldte eller udførte tricks med fidget spinners. The Boston Globe rapporterede at fidget-legetøj generelt blev mainstream idet den lignende Fidget Cube også blev mere populær. Flere sælgere på Etsy begyndte at fremstille og sælge specielle fidget spinnere i særlige designs.

Fidget spinnerens popularitet begyndte for alvor i april 2017, da Google-søgning efter "fidget spinner" eksploderede i denne måned ifølge Money.  Den 4. maj var variationer af spinneren på alle pladser på Amazons top 20 for bedst sælgende legetøj. Mange skrev at fidget spinneren var en dille eller modefænomen, og mange sammenlignende den med water bottle flipping i 2016. Den 27. april 2017 skrev New York Post at "såkaldte fidget spinners, lavteknologiske, billige stressafhjælpende legetøj, er en kæmpe dille der skyller henover landet og butikkerne kan ikke følge med efterspørgslen." I maj 2017 var efterspørgslen på fidget spinners så stor, at flere fabrikker i Kina, der normalt fremstillede mobiltelefoner og tilbehør til disse, i stedet begyndte at fremstillet fidget spinners.

Den 16. maj 2017 udgav Ketchapp en fidget spinner app. Den blev downloadet 7 millioner gange i de første to uger efter udgivelsen.

Referencer

Eksterne henvisninger 

 

Legetøj
Phnom Kulen

Phnom Kulen er en bjergkæde i Siem Reap-provindsen i Cambodja. Bjergkæden ligger 30 km nord for Angkor Wat.

Phnom Kulen har stor symbolsk betydning i Cambodia, idet området var arnestedet for Khmerriget, idet det var fra Phnom Kulen, at kong Jayavarman 2. erklærede uafhængighed i år 802.

Referencer 

Cambodja
Bjergkæder i Asien
SC Freiburg (kvinder)

SC Freiburg er kvindernes hold fra fodboldklubben SC Freiburg. De spillede i Tysklands topliga, Bundesligaen i flere år. I 2009–10 rykkede de ned i 2. Bundesliga. Et år senere rykkede holdet op i Bundesligaen igen og har spillet der siden.

Historiske slutplaceringer

Aktuel trup

Referencer

Kvindefodboldklubber i Tyskland
SGS Essen

SGS Essen er en tysk fodboldklub fra Essen, Nordrhein-Westfalen. Holdet blev etableret i 2000 som en fusion mellem VfB Borbeck og SC Grün-Weiß Schönebeck. Klubben er kendt for sit kvindefodboldhold, der spiller i Bundesligaen.

Aktuel trup

Referencer 

Kvindefodboldklubber i Tyskland
Brøndby IF sæson 2017-18

Brøndby IF sæson 2017-18 er Brøndby IF's 37. sæson i træk i den bedste danske fodboldrække, den 28. i træk i Superligaen, og den 52. som fodboldklub. Udover Superligaen, deltog klubben i DBU Pokalen og UEFA Europa League. Det er den anden sæson med cheftræner Alexander Zorniger. I løbet af sæsonen slog klubben sin egen rekord for fleste kampe uden nederlag i Superligaen, med 27 kampe, mod tidligere 21.

10. maj 2018 vandt Brøndby IF deres syvende pokaltitel, efter en 3-1-sejr over Silkeborg IF. Derudover blev det til sølv i Superligaen med fire point til førstepladsen, efter at have haft et forspring til de senere vinder, FC Midtjylland på fem point med fire runder igen. Afgørende var 0-1-nederlaget på hjemmebane til førnævnte, samt 2-2-kampen i Horsens få dage senere.

Klub

Førsteholdets trænerstab

Klubadministration

Sponsorere 
Brøndby IF startede sæsonen med Arbejdernes Landsbank som hovedsponsor på brystet. Fra 1. januar 2018 kom NTG i nakken.

Spillere

Førstehold

Transferer

Ind

Ud

Hæderskåringer 
Forårets profil i Superligaen: Kamil Wilczek
Årets profil i Superligaen: Hany Mukthar

Månedens spiller 
Juli: Jan Kliment
August: Svenn Crone
September: Christian Nørgaard 
Oktober: Besar Halimi 
November: Christian Nørgaard 
December: Paulus Arajuuri 
Februar: Simon Tibbling
Marts: Hany Mukhtar
April: Kamil Wilczek
Maj: Benedikt Röcker

Turneringer

Samlet

Superligaen

Grundspil

Resultatoverblik

Resultater efter hver runder

Grundspilskampe 
Brøndby IF's kampe i grundspillet i sæsonen 2017-18.

Mesterskabsslutspil

Stilling

Mesterskabsslutspilskampe 
Brøndby IF's kampe i mesterskabskabsslutspillet i sæsonen 2017-18.

DBU Pokalen

UEFA Europa League

Anden runde

Tredje runde

Træningskampe

Statistik

Antal kampe

Topscorer

Assist

Rent Bur

Kort

Noter

Referencer 

Brøndby IF sæsoner
Danske fodboldklubbers sæson 2017-18
MG 08

Maschinengewehr 08 eller blot MG 08 eller Spandau 08 er et tysk maskingevær, der var Det tyske kejserriges hærs standard maskingevær under 1. verdenskrig. Maskingeværet var en videreudvikling af Hiram S. Maxims Maxim maskingevær fra 1884. Maskingeværet blev fremstillet i en række varianter under 1. verdenskrig og blev tillige benyttet af tyske infanteridivisioner under 2. verdenskrig. 

MG 08 var som Maxims gevær vandkølet. 

MG 08 blev eksporteret til flere lande, og blev bl.a. anvendt af Osmannerrigets hær under 1. verdenskrig. 

Maskingeværer